wickkiey/tamil-wikipedia-chunked huggingface dataset:
# முதலமைச்சரின் உதவி மையம் மற்றும் ஒருங்கிணைக்கப்பட்ட குறை தீர்வு மேலாண்மை திட்டம்

## வரலாறு

15.9.2020 அன்று தமிழக சட்டப்பேரவையில் சட்டப் பேரவை விதி எண் 110 கீழ் முதலமைச்சர் எடப்பாடி கே. பழனிசாமி, தமிழ்நாடு அரசு துறைகளின் கீழ் செயல்படும் எல்லா குறைதீர்ப்பு அமைப்புகளையும் ஒருங்கிணைத்து, குறைகள் விரைந்து களையப்படுவதை கண்காணிக்க ஒரு சிறப்பான அமைப்பு முறை தேவைப்படுகிறது என்பதால், பொதுமக்களின் குறைகளை உடனுக்குடன் பதிவு செய்து, அவற்றிற்கு தீர்வு காண, ஒரு குறைதீர்ப்பு மேலாண்மை திட்டம் அமைப்பதன் அவசியத்தை உணர்ந்து, **முதலமைச்சரின் உதவி மையம் மற்றும் ஒருங்கிணைக்கப்பட்ட குறைதீர்ப்பு மேலாண்மை திட்டம்** ஒன்றை அரசு செயல்படுத்த உள்ளது என அறிவித்தார்.  
மேலும் பேசும் போது, மாவட்ட அளவில் அரசு அலுவலகங்களில் வாரந்தோறும் திங்கட்கிழமை அன்று நடைபெறும் பொதுமக்கள் குறை தீர்க்கும் நாள், மாவட் ஆட்சியர் அலுவலகத்தில் மாதாந்தோறும் நடைபெறும் மனுநீதி நாள், விவசாயிகள் மற்றும் மீனவர்கள் குறை தீர்க்கும் நாள், ஓய்வூதியதாரர்கள் குறை தீர்க்கும் நாள் போன்றவையும், மாநில அரசு அளவில் முதலமைச்சரின் தனிப்பிரிவு, அம்மா அழைப்பு மையம் போன்ற அமைப்புகளிலும் மனுக்கள் பெறப்பட்டு தீர்வுகள் காணப்படுகின்றன. இதனால் ஒரே நபர் பல்வேறு இடங்களில் மனுக்களை அளிக்கும் சூழல் ஏற்படுகிறது. ஒரே கோரிக்கை மனு மாவட்ட அளவிலும், மாநில அளவிலும் வழங்கப்படுவதையும் காண முடிகிறது. எனவே தமிழ்நாடு அரசுத்துறைகளின் கீழ் செயல்படும் எல்லாக் குறைதீர்ப்பு அமைப்புகளையும் ஒருங்கிணைத்து, குறைகள் விரைந்து களையப்படுவதைக் கண்காணிக்க ஒரு சிறப்பான அமைப்பு முறை தேவைப்படுகிறது. எனவே பொதுமக்களின் குறைகளை உடனுக்குடன் பதிவு செய்து அவற்றிற்கு தீர்வு காண ஒரு குறைதீர்ப்பு மேலாண்மை திட்டம் அமைப்பதன் அவசியத்தை உணர்ந்து 1100 தொலைபேசி சேவை அறிமுகப்படுத்தப்படும் என்று அறிவித்து இருந்தார்.
# விக்கிப்பீடியா:Statistics/weekly/14-Feb-2021
| 220 | Harithamanohar | 0 | 0 | 0 | 0 | 0 | 0 | 1 | 1 | 0 |  |
| 221 | Tnsc kavithai ramnadu | 0 | 0 | 0 | 0 | 0 | 0 | 1 | 1 | 0 |  |
| 222 | 103.88.76.122 | 0 | 0 | 0 | 0 | 0 | 0 | 1 | 1 | 0 |  |
| 223 | Valluvar Vallalar Vattam | 0 | 1 | 0 | 0 | 0 | 0 | 0 | 1 | 288 |  |
| 224 | 117.246.92.219 | 0 | 1 | 0 | 0 | 0 | 0 | 0 | 1 | 0 |  |
| 225 | Leyo | 0 | 1 | 0 | 0 | 0 | 0 | 0 | 1 | 17 |  |
| 226 | 106.222.118.32 | 0 | 1 | 0 | 0 | 0 | 0 | 0 | 1 | 56 |  |
| 227 | Amherst99 | 0 | 1 | 0 | 0 | 0 | 0 | 0 | 1 | 0 |  |
| 228 | 2401:4900:25DA:65:0:1E:6902:D301 | 0 | 1 | 0 | 0 | 0 | 0 | 0 | 1 | 0 |  |
| 229 | 2402:3A80:436:2957:6C51:26FD:299C:2E1D | 0 | 1 | 0 | 0 | 0 | 0 | 0 | 1 | 0 |  |
| 230 | 122.164.107.39 | 0 | 1 | 0 | 0 | 0 | 0 | 0 | 1 | 2 |  |
| 231 | C.Bhadmaja Shri | 0 | 0 | 0 | 0 | 0 | 0 | 1 | 1 | 0 |  |
| 232 | 2401:4900:2329:33:B04C:8718:8A32:36D9 | 0 | 1 | 0 | 0 | 0 | 0 | 0 | 1 | 551 |  |
| 233 | Thamizhpparithi Maari | 0 | 1 | 0 | 0 | 0 | 0 | 0 | 1 | 47 |  |
| 234 | கணித்தாச்சாரியார் | 0 | 0 | 0 | 0 | 0 | 0 | 1 | 1 | 0 |  |
| 235 | 43.252.15.197 | 0 | 1 | 0 | 0 | 0 | 0 | 0 | 1 | 0 |  |
| 236 | 2409:4072:282:3FD1:CC82:9E69:8A3D:7521 | 0 | 1 | 0 | 0 | 0 | 0 | 0 | 1 | 0 |  |
| 237 | Knowdom 2.0 | 0 | 1 | 0 | 0 | 0 | 0 | 0 | 1 | 0 |  |
| 238 | 106.222.122.231 | 0 | 1 | 0 | 0 | 0 | 0 | 0 | 1 | 0 |  |
| 239 | Cathrin Ziona | 0 | 0 | 0 | 0 | 0 | 0 | 1 | 1 | 0 |  |
| 240 | 117.202.233.38 | 0 | 0 | 0 | 1 | 0 | 0 | 0 | 1 | 0 |  |
| 241 | சபரீஷ் | 0 | 1 | 0 | 0 | 0 | 0 | 0 | 1 | 119 |  |
| 242 | 2401:4900:2638:24CB:3D09:5618:4A40:22B5 | 0 | 1 | 0 | 0 | 0 | 0 | 0 | 1 | 30 |  |
| 243 | Rifas king | 0 | 0 | 0 | 1 | 0 | 0 | 0 | 1 | 0 | } |
# தமிழ்ச் சமயம்

**தமிழ்ச் சமயம்** (*Tamil religion*) அல்லது **தமிழர் சமயம்** என்பது பண்டைய தமிழர்களின் மெய்யியல் கோட்பாடுகளை உள்ளடக்கிய ஒரு பாரம்பரிய சமயம் மற்றும் வாழ்வியல் முறையாகும். தமிழர்களின் சமயம் பொதுவாக இந்து சமயம் மற்றும் பிற தர்ம சமயங்களுடன் ஒத்துப்போகின்றன.  
தமிழர்கள் இறை நம்பிக்கை உடையவர்களாகவே பெரும்பாலும் இருந்து வந்திருக்கின்றார்கள். சைவம், வைணவம், பௌத்தம், சமணம், ஆசீவகம் ஆகிய பெரும் சமய மரபுகளைத் தமிழர்கள் பல்வேறு காலகட்டங்களில் வெவ்வேறு போக்குகளுடன் பின்பற்றி வந்துள்ளார்கள். ஐயனார், கண்ணகி, மதுரை வீரன் போன்ற "நாட்டார் தெய்வம்" வழிபாடும் தமிழர்களிடம் பரவி இருக்கின்றது. முருகன் கைலாய மலையை விட்டு வெளியேறி தென்னிந்தியாவின் பழனி மலையில் வசித்ததால் முத்தமிழ் இறைவன் என அழைக்கப்படுகிறார். நாயன்மார்கள், ஆழ்வார்களின் பக்தி இயக்கம், வள்ளலார் இராமலிங்க அடிகளை பின்பற்றிய மனிதநேய இயக்கம், அய்யாவழி ஆகியவை தமிழ்ச் சூழலில் தோன்றிச் சிறப்புற்றவையே.  
தமிழர்களால் புனிதமாகக் கருதப்படும் ஒரே ஒரு மொழி, தமிழ் மொழி. தமிழ் மொழி தமிழர்களின் இறை மொழி மற்றும் சிவபெருமானால் உருவாக்கப்பட்டது என்று நம்பப்படுகிறது. தமிழ் பதிகங்கள் (மந்திரம்) மற்றும் தமிழ் சங்க இலக்கிய பாடல்கள் சடங்குகள், விழாக்கள், மற்றும் வழிபாடுகள் போது ஓத படுகிறது.  
இந்திய துணை கண்டத்தில் தமிழர் பாரம்பரிய பகுதி, இந்து மதத்தின் முக்கிய மையமாகும். தமிழர் பாரம்பரிய நிலப்பரப்பில் மிகப் பழமையான கோவில்கள் உள்ளன, மேலும் அவை "கோயில்களின் பூமி" என்று அழைக்கப்படுகின்றன. பக்தி இயக்கம், சித்தர் தத்துவங்கள் நீண்ட காலமாக தொடர்ச்சியக இந்து மதத்தில் தாக்கம் பெற்று வருகிறது. இது கிபி 6 ஆம் நூற்றாண்டுக்கு முந்தைய இலக்கியத்தில் பொறிக்கப்பட்டுள்ளது. பௌத்தமும், சமணமும் தமிழர்களிடையே பிற தத்துவங்கள் பரவலாக இருந்தன, மேலும் இந்த தத்துவங்கள் இலக்கியங்கள் தமிழ் பகுதியில் ஆரம்பகால பக்தி இலக்கியங்களுக்கு முந்தியவை.
, கோலாலம்பூர், மலேசியா)]]
# தமிழ்ச் சமயம்

## கோவில்கள் மற்றும் திருவிழாக்கள்

சங்க காலக் கோவில்கள் அழியக்கூடிய பொருட்களான சுண்ணாம்புச் சாந்து, மரம், செங்கல் போன்ற பொருட்களால் கட்டப்பட்டன. அந்தக் கட்டுமானங்கள் இன்று இல்லாமல் போய்விட்டன. இந்தக் காலத்துக்கு உட்பட்ட வரலாற்று முக்கியத்துவம் கொண்ட கட்டமைப்புகளாக இன்றுவரை எஞ்சியுள்ளவை இயற்கையான பாறைகளில் துறவிகளுக்காக வெட்டப்பட்ட கற்படுக்கைகள் ஆகும். *சிலப்பதிகாரம்* மற்றும் சங்க இலக்கியங்களான *கலித்தொகை*, *முல்லைப்பாட்டு* , *புறநானூறு* போன்றவற்றில் பல வகைப்பட்ட கோயில்கள் குறித்து குறிப்பிடப்பட்டுள்ளன. அவற்றில் சில -  
- *புறநிலைக்கோட்டம்* (நகரத்துக்கு வெளியே உள்ள கோயில்)
- *நெடுநிலைக்கோட்டம்* (உயர்ந்த கோயில்)
- *பல்குன்றக்கோட்டம்* (மலை உச்சியில் உள்ள கோயில்)
- *இளவந்திக்கோட்டம்* (நீராடுமிடமும், தோட்டமும் உள்ள கோயில்)
- *எழுநிலைமாடம்* (ஏழடுக்குக் கோயில்)
- *கடவுட்கட்டிநகர்* (கோயில் நகர்).  
இந்தக் காலத்தில் பிரபலமாக விளங்கிய திருவிழாக்களில் சில தைப்பூசம், கார்த்திகை தீபம், திருவோணம், காமன் விழா, இந்திர விழா போன்றவை ஆகும். கார்த்திகைதீபம், பெருவிழா என்றும் அழைக்கப்பட்டது, இது ஒவ்வொரு ஆண்டும் கார்த்திகை மாதத்தில் கொண்டாடப்படுகிறது. காமன் விழா வசந்த காலத்தில் கொண்டாடப்பட்டது, அப்போது ஆண்களும், பெண்களும் நல்ல ஆடைகளை அணிந்து நடனமாடினர். இந்திரவிழாவில் வேதப் பலிகள், பல்வேறு தெய்வங்களை பிராத்தித்தல், இசை நிகழ்ச்சிகள், நடனம் ஆகியவை இடம்பெற்றன.
# தமிழ்ச் சமயம்

## இந்து சமயம் மற்றும் தமிழர்கள்

சைவ சமயம், வைணவ சமயம், பௌத்தம், சமணம் போன்ற அனைத்து தெற்காசிய நாட்டுப்புற சமயங்களை இணைத்து, இந்து மதம் என்று ஆங்கிலேய அரசால் 19 ஆம் நூற்றான்டில் கொண்டு வருவதற்கு முன் தமிழ்நாடு (மதராசு மாகானம்) மற்றும் ஈழத்திலும் இருந்த தமிழ் மக்கள் தங்கள் மதத்தை தமிழ் என்றே குறித்து வந்தனர் என்பதை அவர்கள் புலம்பெயர்ந்து வெளிநாட்டில் குடிபெயர்ந்து போது அவர்கள் மதத்தை தமிழ் என்று குறிப்பிட்டதன் மூலம் அறியலாம். மேலும் பல புலம்பெயர்ந்த தமிழர்கள் தங்கள் மதமாக தமிழ் மதத்தை கடைபிடிக்கின்றனர்.
# தமிழ்ச் சமயம்

## தமிழ்ச் சமய மெய்யியல்

### வெறியாட்டம்

"வெறியாட்டம்" என்பது வழிபாட்டின்போது பெண்களுக்கு ஏற்படும் மருளைக் குறிக்கிறது. வெறியாட்டத்தின்போது கடவுளின் செல்வாக்குக்கு ஆட்பட்டு, பெண்கள் பாடி, ஆடுவர் அப்போது ஓரளவு கடந்தக் காலத்தைப் பற்றியும், எதிர்காலத்தைக் குறித்து முன்னறிவிப்பர், நோய்களையும் கணிப்பர் . சங்க இலக்கியங்களில் இருபது புலவர்கள் வெறியாடலைச் சித்தரித்துள்ளனர். வெறியாடும் வேலன் அட்டமாசித்திகளுடைய தீர்கதரிசியாக கருதப்பட்டுள்ளார். வெறியாடல் ஆண், பெண் என இருபாலராலும் நடத்தப்பட்டது.
# தமிழ்ச் சமயம்

## தமிழ்ச் சமய மெய்யியல்

### நடுகல் மற்றும் நீத்தார் வழிபாடு

ஆரம்பகால தமிழர்களிடையே நடுகல் (*வீரக்கல்*) *எழுப்பும்* நடைமுறை தோன்றியது, மேலும் இது சங்க காலத்திற்குப் பிறகு, சுமார் 11 ஆம் நூற்றாண்டு வரை தொடர்ந்தது. இது தமிழ் மூதாதையர் வழிபாட்டின் ஒரு பகுதியாகும், போரில் வெற்றியை நாடிய மக்கள் இந்த நடுகல்லை வணங்குவது அவர்களுக்கு வெற்றியை ஆசீர்வதிப்பது வழக்கம். நடுகற்களுக்கு நாள்தோறும் தீபதூபம் காட்டிப் பூசைசெய்யும் வழக்கமும் ஏற்பட்டது. இதனை புறநானூறு, சிலப்பதிகாரம், மலைபடுகடாம் முதலிய நூல்கள் குறிப்பிடுகின்றன. நடுகல்லைச் சுற்றிலும் கல் அடுக்கி அதனைப் பதுக்கை ஆக்குவர். இந்த நடுகற்களுக்கு 'வல்லாண் பதுக்கைக் கடவுள்' என்று பெயர். நடுகல்லோடு சேர்த்து மயிற்பீலிகளைக் கட்டுவர். உடுக்கு அடிப்பர். தோப்பி என்னும் கள் வைத்துப் படைப்பர். உயிரினங்களைப் பலியிடுவர். இந்தப் பதுக்கைக் கோயில்கள் வழிப்பாதைகள் கூடுமிடத்தில் அமைக்கப்பட்டிருக்கும். இந்த கோயில்கள் பெரும்பாலும் சிற்றூர் சந்திப்பில் அமைந்துள்ளன. கிராமப்புற தமிழ்நாட்டில், ஐயனார்கள் என்று அழைக்கப்படும் பல உள்ளூர் தெய்வங்கள், கிராமத்தை தீங்கு விளைவிக்காமல் பாதுகாக்கும் உள்ளூர் வீராங்கனைகளின் ஆவிகள் என்று கருதப்படுகிறது. அவர்களின் வழிபாடு பெரும்பாலும் நாடுக்கலை மையமாகக் கொண்டது, போரில் இறந்த வீராங்கனைகளின் நினைவாக கற்கள் அமைக்கப்பட்டன. சங்க காலத்தில் இருந்த மதம் அல்லது மெய்யியல் கோட்பாடு  
இந்த வழிபாட்டு முறை தமிழ் சங்க இலக்கியங்களில் பல இடங்களில் குறிப்பிடப்படுகிறது மற்றும் ஒரு பண்டைய தமிழ் பாரம்பரியத்தின் எச்சமாகவும் உள்ளது.  
<blockquote>இல்லடுகள்ளின் சில்குடிச் சீறூர்ப்  
புடைநடு கல்லின் நாட்பலியூட்டி  
நன்னீராட்டி நெய்நறை கொளீஇய  
மங்குல் மாப்புகை மறுகுடன் கமழும்</blockquote>
# தமிழ்ச் சமயம்

## தமிழ்ச் சமய மெய்யியல்

### ஊழ் மற்றும் வினை

ஊழ் என்பதன் பொருள் 'விதி' என்பதாகும் வினை என்பதன் பொருள் செயல் என்பதாகும். அக்காலத் தமிழர் மத்தியில் விதியை மீறி மனிதனால் என்ன செய்ய முடியும் என்பது போன்ற ஒரு நம்பிக்கையும் நிலவியது.
# தமிழ்ச் சமயம்

## தமிழ்ச் சமய மெய்யியல்

### கடவுள் மற்றும் இயவுள்

சங்க காலத் தமிழர் கடவுளின் இரு வேறுபட்ட குணாதிசயங்களைப் புரிந்தவர்களாக இருந்தனர். எல்லாவற்றிற்கும் அப்பாற்பட்டவராதலால் கடவுள் என்றும் எல்லாவற்றையும் இயக்குபவராதலால் இயவுள் என்றனர்.
# தமிழ்ச் சமயம்

## ஆன்மீக உரைகள்

தமிழர்கள் தமிழ் மொழியை தெய்வ மொழியாக கருதுகின்றனர், மேலும் சடங்குகள், விழாக்கள், மற்றும் வழிபாட்டின் போது தமிழ் சங்க இலக்கியப் பாடல்கள், திருமந்திரம் போன்ற சித்தர்கள் இயற்றிய இலக்கியங்கள், திருவாசகம், தேவாரம், போன்றவற்றை ஓதுகின்றனர்
# தமிழ்ச் சமயம்

## புலம்பெயர்ந்த தமிழர்கள்

தமிழர்கள் தமிழ்நாடு மற்றும் ஈழம் மட்டுமின்றி தங்களின் தாய்நாட்டு எல்லையை தாண்டி மலேசியா, சிங்கப்பூர், இந்தோனேசியா, தென்னாப்பிரிக்கா, ஆத்திரேலியா, கிரேட் பிரிட்டன், அமெரிக்கா, கனடா, ரியூனியன், மியான்மர், மொரிசியசு, மடகாசுகர் மற்றும் ஐரோப்பா போன்ற பல நாடுகளிலும் வாழ்ந்துவருகின்றனர். பல புலம்பெயர்ந்த தமிழர்கள் கிறித்தவ சகாப்தத்திற்கு முந்திய ஒரு கலாச்சார, மொழியியல் மற்றும் மத பாரம்பரியத்தின் கூறுகளைத் தக்க வைத்துக் கொண்டு, தமிழ் மதத்தை தங்கள் மதமாகக் கடைப்பிடிக்கின்றனர்.
# உரிமைப் போர்

**உரிமைப் போர்** (*Urimai Por*) என்பது 1998 ஆம் ஆண்டு வெளியான தமிழ் குற்றத் திரைப்படம் ஆகும். ராஜ ராஜேந்திரன் இயக்கிய இப்படத்தில் அருண் பாண்டியன், ரஞ்சிதா ஆகியோர் முக்கிய கதாபாத்திரங்களில் நடித்துள்ளனர். ஆனந்தராஜ், மன்சூர் அலி கான், பொன்னம்பலம், அஜய் ரத்னம், வினு சக்ரவர்த்தி ஆகியோர் துணை வேடங்களில் நடித்தனர். சிவா பாலாஜி தயாரித்த இப்படத்ததிற்கு, தேவா இசை அமைத்தார். படம் 1998 அக்டோபர் 19 அன்று பல தீபாவளி திரைப்படங்களில் ஒன்றாக வெளியானது.
# உரிமைப் போர்

## கதை

கடன் சுறா பாலுவும் ( மன்சூர் அலி கான் ) அவனது கூட்டத்தினரும் கடன் பெற்ற தம்பதியிடம் கடன் பணத்தை வசூலிக்க வருவதுடன் படம் தொடங்குகிறது. தங்களிடம் பணம் இல்லை என்று தம்பதியினர் கூறுகிறார்கள். எனவே பாலு அந்த மனிதனைக் கொன்றுவிடுகிறான். மேலும் அவர்களது வீட்டில் இருந்த பெண்ணை (வர்ஷா) கொடூரமாக கற்பழிக்கின்றான். பின்னர் அந்த பெண் அருகிலுள்ள காவல் நிலையத்திற்கு ஓடிச் சென்று ஒரு காவலரின் துப்பாக்கி முனைக் கத்தியில் குத்திக்கொண்டு தற்கொலை செய்து கொள்கிறாள். பின்னர் நேர்மையான உதவி காவல் ஆணையர் ராஜா யேசு முகமது ( அருண் பாண்டியன் ) கற்பழித்த பாலுவை பிடித்து கைது செய்கிறார். சில மணி நேரங்களில் ராஜா யேசு முகமதுவுக்கு அவரது மேலதிகாரிகளும் உள்ளூர் அரசியல்வாதிகளும் பாலுவை விடுவிக்குமாறு அழுத்தம் கொடுக்கிறனர். பாலுவின் வழக்கறிஞர்கள் அவரை சிறையில் இருந்து பிணையில் விடுவிக்கின்றனர். ராஜா யேசு முகமதுவை பழிவாங்குவதாக பாலு சபதம் செய்கிறான். பாலு, மார்த்தாண்டன் ( பொன்னம்பலம் ), ஜே.கே பி ( ஆனந்தராஜ் ) ஆகிய சகோதரர்கள் குற்றங்களைப் புரிவதை வாடிக்கையாக கொண்டவர்கள். இவர்களில் அண்ணனான ஜே.கே பி அவர்களில் மிகவும் ஆபத்தானவன். இந்த நிலையில் இவர்களுக்கும் ராஜா யேசு முகமதுவுக்கும் ஏற்படும் மோதல் என்ன ஆகிறது என்பதே கதையின் அடுத்தடுத்த பகுதிகளாகும்.
# உரிமைப் போர்

## நடிகர்கள்

- அருண் பாண்டியன் உதவி காவல் ஆணையர் ராஜா யேசு முகமதுவாக
- ரஞ்சிதா ரஞ்சியாக
- ஆனந்த் ராஜ் (நடிகர்) ஜே.கே பியாக
- மன்சூர் அலி கான் பாலுவாக
- பொன்னம்பலம் மார்தாண்டன்
- அஜய் ரத்னம்
- வினு சக்ரவர்த்தி
- லதா முதலமைச்சசராக
- சூரியகாந்த்
- சந்துரு சந்துருவாக
- கே. கே. சௌந்தர் சந்துருவின் தந்தையாக
- தாதா முத்துக்குமார் சத்தியசீலனாக
- அனுஜா சந்திராவாக
- வர்சா
- உசா பிரியா சந்துருவின் தாயாக
- ஜான் பாபு
- எஸ். என். சுரேந்தர் சிறப்புத் தோற்றத்தில்
# உரிமைப் போர்

## இசை

திரைப்பட பின்னணி இசை மற்றும் பாடல் ஆகியவற்றுக்கு திரைப்பட இசையமைப்பாளர் தேவா இசையமைத்தார். 1998 இல் வெளியான இந்த படத்தின் இசைப்பதிவில், காளிதாசன், பொன்னியின் செல்வன், அன்பு தீபன், சிவானந்தன் ஆகியோரால் எழுதப்பட்ட ஐந்து பாடல்கள் உள்ளன.
| 1 | 'ஆரம்பம் நல்லாயிருக்கு' | தேவா | அன்பு தீபன் | 4:39 |  |
| --- | --- | --- | --- | --- | --- |
| 2 | 'ஈரோடு சந்தையிலே' | முரளி, சுவர்ணலதா | பொன்னியின் செல்வன் | 4:45 |  |
| 3 | 'சொட்டு சொட்டு மழைத்துளி' | சுவர்ணலதா | 5:18 |  |  |
| 4 | 'இளங்காளி தேவியம்மா' | சித்ரா | காளிதாசன் | 5:26 |  |
| 5 | 'கருமேகம் மழையாச்சு' | கிருஷ்ணராஜ் | சிவானந்தன் | 5:26 | } |
# விலங்கு அறிவியல் ஆய்விதழ்

***விலங்கு அறிவியல் ஆய்விதழ்*** (*Animal Science Journal*) என்பது கால்நடை, பால்வளம், வேளாண்மை மற்றும் விலங்கு அறிவியலில் ஆராய்ச்சி கட்டுரைகளை உள்ளடக்கிய மாதாந்திர சகமதிப்பாய்வு செய்யப்பட்ட அறிவியல் ஆய்வு இதழாகும் . இந்த ஆய்விதழ் 1930இல் நிறுவப்பட்டு, யப்பானிய விலங்கு அறிவியல் சங்கத்தின் சார்பாக ஜான் விலே & சன்ஸ், இன்க் வெளியிடப்படுகிறது. மசாஹிரோ சடோஹ் (தேசிய கால்நடை மற்றும் புல்வெளி அறிவியல் நிறுவனம்) முதன்மை தொகுப்பாசிரியர் ஆவார்.
# விலங்கு அறிவியல் ஆய்விதழ்

## சுருக்கம் மற்றும் அட்டவணைப்படுத்தல்

கீழ்க்கண்ட தரவைப்பகங்களில் விலங்கு அறிவியல் ஆய்விதழ்களில் வெளியிடப்படும் ஆய்வுக்கட்டுரைகளின் சுருக்கம் அட்டவணைப்படுத்தப்படுகிறது.
# அக்ரிகோலா

**அக்ரிகோலா** (**AGRIC**ultural **O**n**L**ine **A**ccess) என்பது அமெரிக்காவின் வேளாண்மைத் துறையின் தேசிய வேளாண் நூலகத்தால் உருவாக்கப்பட்டுப் பராமரிக்கப்படும் ஒரு நிகழ்நிலை தரவுத்தளமாகும் .  
இந்த தரவுத்தளம் அமெரிக்காவின் தேசிய வேளாண் நூலகத்தின் சேகரிப்புக்கான அட்டவணை மற்றும் குறியீடாகச் செயல்படுகிறது. இது விவசாயம் மற்றும் அதனுடன் தொடர்புடைய துறைகள் பற்றிய தகவல்களைப் பொதுமக்களுக்கு வழங்குகிறது.
# அக்ரிகோலா

## வாய்ப்பு

"விலங்கு மற்றும் கால்நடை அறிவியல், பூச்சியியல், தாவர அறிவியல், வனவியல், மீன் வளர்ப்பு மற்றும் மீன்வளம், விவசாயம் மற்றும் விவசாய முறைகள், விவசாய பொருளாதாரம், விரிவாக்கம் மற்றும் கல்வி, உணவு மற்றும் மனித ஊட்டச்சத்து, மற்றும் பூமி மற்றும் சுற்றுச்சூழல் அறிவியல்" ஆகிய துறைகளில் வெளியிடப்படும் ஆய்வுச்சுருக்கங்களின் ஆய்வுச்சுருக்க அட்டவணையினை செயல்படுத்துகிறது.
# அக்ரிகோலா

## வாய்ப்பு

### பப்ஆக்

இதனுடன், தொடர்புடைய தரவுத்தளம், **பப்ஆக்**, 2015இல் வெளியிடப்பட்டது. மேலும் யுஎஸ்டிஏ விஞ்ஞானிகளிடமிருந்து முழு உரை வெளியீடுகளிலும், சில பத்திரிகை ஆய்வுவெளியிடுகளிலும் கவனம் செலுத்துகிறது. விவசாயிகள், விஞ்ஞானிகள், அறிஞர்கள், மாணவர்கள் மற்றும் பொது மக்கள் உட்படப் பரந்த அளவிலான பயனர்களுக்காக பப்ஆக் வடிவமைக்கப்பட்டுள்ளது.  
அக்ரிகோலாவிற்கும் பப்அக்கும் இடையிலான வேறுபாடுகள் பின்வருமாறு:  
::: "அக்ரிகோலா தேசிய வேளாண் நூலகத்தின் பொது பட்டியலாகச் செயல்படுகிறது. இது நூலகத்தின் அனைத்து இருப்புகளுக்கும் பதிவுகளைக் கொண்டுள்ளது. இது பப்ஆக் போன்ற கட்டுரைகளுக்கான மேற்கோள்களையும் கொண்டுள்ளது. வேளாண் அறிவியலுக்கு மதிப்புமிக்கது மற்றும் பொருத்தமானது என்றாலும், மதிப்பாய்வு செய்யப்பட்ட பத்திரிகை கட்டுரைகள் அல்லாத பல பொருட்களுக்கான மேற்கோள்களையும் அக்ரிகோலா கொண்டுள்ளது. மேலும், அக்ரிகோலாவிற்கு வேறு இடைமுகம் உள்ளது. எனவே, இரண்டு வளங்களுக்கிடையில் சில ஒன்றுடன் ஒன்று இருக்கும்போது, அவை குறிப்பிடத்தக்க வழிகளில் வேறுபடுகின்றன. அக்ரிகோலாவை அகற்ற எந்த திட்டமும் இல்லை."
# சந்தையில் மாட்டு வணிகம்

**சந்தையில் மாட்டு வணிகம்** என்பது வாரச் சந்தையில் மாடுகளை வாங்குதல் விற்றல் ஆகியவற்றைக் குறிப்பது ஆகும். இந்த வணிகமானது தமிழ்நாட்டில் சில கோயில் திருவிழாக்களை ஒட்டி ஆண்டுக்கு ஒரு முறை நடத்தப்படும் கால்நடை சந்தைகளிலும் நடத்தப்படுகிறது.  
மாடுகளை அதன் நிறம், கொம்பு, சுழி, பல் எனப் பலவற்றையும் பார்த்துத்தான் ஒருவர் சந்தையில் வாங்குவார். அதைப் பொறுத்து விலையும் மாறுபடும். மாட்டுச் சந்தைகளில் மாட்டுத் தரகர்கள் பலர் இருப்பார்கள். அவர்கள் மாடுகளை வாங்குபவர்களுக்கும், விற்ப்பவர்களுக்கும் இடையில் தரகராக இருந்து பேசி முடிப்பர். சந்தையில் மாடுகளை விலை பேசும்போது அது மற்றவர்களுக்கு தெரியக்கூடாது என்பதற்காக குழுவுக் குறி, கையசைப்பு போன்றவை மூலம் விலை பேசுவர். பெரும்பாலும் மேல் துண்டை எடுத்து இருவரது கைகளையும் முடியபடி கை விரல்களைக் கொண்டு விலை பேசுவர். மாட்டின் தரத்தைப் பொறுத்து விலை மாறும். தரகர் ஐந்து விரல்களை ஒன்றாக பிடித்தால் ஐந்தாயிரம் என்று பொருள். மோதிர விரலையும் சுண்டு விரலையும் சேர்த்து பிடித்தால் ஏழாயிரம் என்று பொருள். ஐந்து விரல்களையும் இருமுறை அழுதிப் பிடித்தால் பத்தாயிரம் என்று பொருள். இவ்வாறு பலவகையில் குழுவுக் குறிகளை தரகர்கள் பயன்படுத்துவர். மேலும் இந்த வணிகத்தில் பரிபாசை சொற்களும் பயன்படுத்துவதுண்டு. பரிபாசை சொற்களும் அதன் மதிப்பும் பின்வருமாறு; சலகம் = 25, முறி = 250, வாச்சி = 1000, காளை = 2000, தொழுவு = 3000, பனை = 4000, தட்டை = 5000, பொருத்து = 6000, சூழி = 7000, வழு = 8000, தாயம் = 9000, தூருவம் 10000 என்பவையாகும் இந்தச் சொற்களில் பெரியமதிப்பையும் சிறிய மதிப்பையும் சேர்த்து பேசி தொகைகளை கூட்டி குறைப்பர் காட்டாக வழு முறி என்றால் 8250 என்பது பொருளாகும்.
# சீனா தண்ணீர் பாம்பு

| <div>காப்பு நிலை</div> |  |
| --- | --- |
| <div>  
தீவாய்ப்புக் கவலை குறைந்த இனம் <small>&nbsp;(IUCN 3.1)</small></div> |  |
| திணை: | விலங்கு |
| தொகுதி: | முதுகுநாணி |
| வகுப்பு: | ஊர்வன |
| வரிசை: | சுகோமாட்டோ |
| துணை வரிசை: | செர்பெண்டிசு |
| குடும்பம்: | கோமலொப்சிடே |
| பேரினம்: | *என்கைடிரிசு* |
| சிற்றினம்: | <div>***எ.&nbsp; சைனென்சிசு***</div> |
| **<span>*என்கைடிரிசு சைனென்சிசு*</span>**
<div>(கிரே, 1842)</div> |  |
| வேறு பெயர்கள் |  |
| * *ஹைப்சிர்கினா சைனென்சிசு*
<small>கிரே, 1842</small>
* *என்கைடிரிசு சைனென்சிசு*
<small>சுமித், 1943</small>
* *மிரோபிசு சைனென்சிசு*
<small>குமார் உள்ளிட்டோர், 2012</small> | } |
**சீன தண்ணீர் பாம்பு** (*Chinese water snake*), **சீன மென்மையான தண்ணீர் பாம்பு,** **சீன சேற்று பாம்பு** அல்லது **சீன நெல் வயல் பாம்பு** *(என்கைடிரிசு சைனென்சிசு* அல்லது *மைரோபிசு சைனென்சிசு)* மென்மையான நச்சுத் தன்மையுடைய பின்புற நச்சுப்பல்லுடைய ஆசியாவில் மட்டுமே காணப்படும் பாம்பு ஆகும்.
# சீனா தண்ணீர் பாம்பு

## புவியியல் வரம்பு

சீனா, தைவான் மற்றும் வியட்நாமில் *என்ஹைட்ரிசு சினென்சிசு* காணப்படுகிறது.
# சீனா தண்ணீர் பாம்பு

## விளக்கம்

*என்கைடிரிசு சைனென்சிசு* என்பது மொத்த நீளமுடைய (வால் உட்பட) ஒரு சிறிய பாம்பு ஆகும். இது பொதுவாகச் சீன பாம்பு எண்ணெய் உற்பத்தியில் பயன்படுத்தப்படுகிறது. காய்ச்சல், மூட்டு வலி, தலைவலி போன்ற வியாதிகளுக்கான சிகிச்சையில் இது பயன்படுகிறது.
# சிந்துதாய் சப்கல்

**சிந்துதாய் சப்கல் (Sindhutai Sapkal)** "அனாதைகளின் தாய்" என அன்புடன் அழைக்கப்படும் இவர், ஒரு இந்திய சமூக சேவகரும், சமூக ஆர்வலருமாவார். இந்தியாவில் ஆதரவற்ற குழந்தைகளை அவர்களது நிலையிலிருந்து உயர்த்தும் இவரது பணியால் இவர் குறிப்பாக அறியப்படுகிறார். சமூகப் பணி பிரிவில் 2021ஆம் ஆண்டில் பத்மசிறீ விருதும், 2016ஆம் ஆண்டில் டி. ஒய் பாட்டீல் தொழில்நுட்ப மற்றும் ஆராய்ச்சி நிறுவனத்திடமிருந்து இலக்கியத்தில் முனைவர் பட்டமும், 2017இல் நாரி சக்தி புரஸ்கார் ஆகிய கௌவரங்களும் வழங்கப்பட்டது.
# சிந்துதாய் சப்கல்

## ஆரம்பகால வாழ்க்கையும் கல்வியும்

மகாராட்டிராவின் வர்தா மாவட்டத்தில் ஒரு கால்நடை மேய்க்கும் குடும்பத்தில் 1948 நவம்பர் 14 ஆம் தேதி சிந்துதாய் பிறந்தார். இவரது பெற்றோருக்கு தேவையற்ற குழந்தையாக இருந்ததால், இவர் *சிந்தி* (மராத்திய மொழியில் "கிழிந்த துணி" எனப் பொருள்) என்று குறிப்பிடப்பட்டார். இருப்பினும், இவரது தந்தை இவருக்கு கல்வி கற்பதில் ஆர்வமாக இருந்தார். இது இவரது தாயின் விருப்பத்திற்கு மாறாக இருந்தது. அபிமன்ஜி (தந்தை) கால்நடை மேய்ச்சலுக்கு இடையில் இவரை பள்ளிக்கு அனுப்புவார். குடும்ப வறுமை காரணமாக இவருக்கு எழுதுவதற்கு ஒரு எழுது பலகை கூட இருக்காது. இவர் 'பாரதி மரத்தின் இலை'யை ஒரு எழுதப் பயன்படுத்துவார். மோசமான வறுமை, குடும்பப் பொறுப்புகள், மேலும் சிறுவயது திருமணம் ஆகியவை இவரை நான்காம் வகுப்பிலேயே பள்ளியிலிருந்து வெளியேற்றியது.
# சிந்துதாய் சப்கல்

## திருமணமும் ஆரம்ப காலப் பணிகளும்

தனது பன்னிரெண்டாவது வயதில், இவர், வர்தா மாவட்டத்தைச் சேர்ந்த தன்னைவிட இருபது வயது மூத்தவரான சிறீஹரி சப்கல் என்பவரை மணந்தார். தனது புதிய ஊரில், மாட்டு சாணத்தை சேகரித்த உள்ளூர் பெண்களை வனத்துறையினரும், நில உரிமையாளர்களும் சுரண்டுவதற்கு எதிராக போராடினார். மேலும், தன்னுடைய இருபது வயதுக்குள் மூன்று மகன்களைப் பெற்றார்.  
இருபது வயதில், ஒன்பது மாத கர்ப்பிணியாக இருந்தபோது, தனது கணவனால் மோசமாகத் தாக்கப்பட்டார். 1973 ஆம் ஆண்டு அக்டோபர் 14ஆம் தேதி இரவு வீட்டிற்கு வெளியே ஒரு மாடு தங்குமிடத்தில் அரை உணர்வு நிலையில் மம்தா என்ற பெண் குழந்தையைப் பெற்றெடுத்தார். பின்னர், இவர், உயிர்வாழ்வதற்காக தெருக்களிலும், தொடர்வண்டி நிலையங்களிலும் பிச்சை எடுத்தார். இரவில் ஆண்களிடமிருந்து தப்பிக்க இவர், பெரும்பாலும் கல்லறைகளில் இரவைக் கழித்தார். இரவு நேரங்களில் கல்லறைகளில் இவர் காணப்பட்டதால் மக்கள் இவரை "பேய்" என்று அழைத்தார்கள்.  
சப்கல் பல கிலோமீட்டர் தூரம் உள்ள தனது தாயின் வீட்டிற்கு நடந்தே சென்றார். ஆனால், இவரது தாய் இவருக்கு அடைக்கலம் கொடுக்க மறுத்துவிட்டார். சப்கல் உணவுக்காக தொடர்வண்டி நிலையங்களில் பிச்சை எடுக்கத் தொடங்கினார். இந்த காலகட்டத்தில், பெற்றோர்களால் கைவிடப்பட்ட பல குழந்தைகள் இதேபோல இருப்பதை இவர் கண்டார். இவர், அவர்களை தன்னுடைய சொந்தமாக ஏற்றுக்கொண்டார். பின்னர் அவர்களுக்கு உணவளிக்க, மிகவும் தீவிரமாக பிச்சையெடுக்க ஆரம்பித்தார். அனாதையாக தன்னிடம் வந்த அனைவருக்கும் ஒரு தாயாக மாற இவர் முடிவு செய்தார். பின்னர் இவர் தனது உயிரியல் குழந்தையையும் தத்தெடுத்த குழந்தைகளுக்கும் இடையிலான பாகுபாட்டின் உணர்வை அகற்ற புனேவின் ஸ்ரீமந்த் தாகு சேத் ஹல்வாய் என்ற அறக்கட்டளைக்கு தனது குழந்தையை நன்கொடையாக அளித்தார்.
# சிந்துதாய் சப்கல்

## பிற்காலப் பணி

சப்கல் அனாதைகளுக்காக தன்னை அர்ப்பணித்துக் கொண்டார். இதன் விளைவாக, இவர் அன்பாக "மாயி" (அம்மா) என்று அழைக்கப்படுகிறார். இவர் 1,050க்கும் மேற்பட்ட அனாதைக் குழந்தைகளை வளர்த்து வருகிறார். இவருக்கு 207 மருமகள், முப்பத்தாறு மகள்கள், ஆயிரத்துக்கும் மேற்பட்ட பேரக்குழந்தைகள் உள்ளனர். இவர் தத்தெடுத்த குழந்தைகளில் பலர் நன்கு படித்த வழக்கறிஞர்களாகவும், மருத்துவர்களாகவும் இருக்கின்றனர். இவருடைய வளர்ப்பு குழந்தைகள் சிலர் - இவரது உயிரியல் மகள் உட்பட - தங்கள் சொந்த அனாதை இல்லங்களை நடத்தி வருகின்றனர். இவரது குழந்தைகளில் ஒருவர் தனது வாழ்க்கையில் முனைவர் பட்டம் முடித்துள்ளார். இவரது அர்ப்பணிப்பு மற்றும் பணிக்காக 273க்கும் மேற்பட்ட விருதுகள் வழங்கப்பட்டுள்ளன. அனாதைக் குழந்தைகளுக்கு வீடு கட்ட நிலம் வாங்க தனது விருதுப் பணத்தைப் பயன்படுத்தினார்.  
தனது 70 வயதில், சப்கலின் கணவர் மன்னிப்பு கோரி இவரிடம் வந்தார். இவரும் அவரை மன்னித்து தன் குழந்தையாக ஏற்றுக்கொண்டார்.  
2010ஆம் ஆண்டில் வெளியான மராத்தி மொழி திரைப்படமான *மீ சிந்துதாய் சப்கல்*, இவரது உண்மைக் கதையால் ஈர்க்கப்பட்ட வாழ்க்கை வரலாறாகும். இந்த படம் 54வது இலண்டன் திரைப்பட விழாவில் அதன் உலக அரங்கேற்றத்திற்கு தேர்ந்தெடுக்கப்பட்டது.
# சிந்துதாய் சப்கல்

## விருதுகள்

2017 ஆம் ஆண்டில் நாரி சக்தி புரஸ்காரை சிந்துதாய்க்கு வழங்கினார்]]
# சலீம் அலியின் பழந்தின்னி வௌவால்

**சலீம் அலி பழந்தின்னி வௌவால்** (*Salim Ali's fruit bat*)(*லேட்டிடென்சு சலிமலீ*) என்பது வௌவால் சிற்றினங்களில் அரிதான ஒன்றாகும். *லேட்டிடென்சு* ஒற்றைச் சிற்றினம் கொண்ட பேரினமாகும். 1948ஆம் ஆண்டில் தென்னிந்தியாவின் தமிழ்நாட்டின் தேனி மாவட்டத்தின் மேற்குத் தொடர்ச்சி மலைகளில் உள்ள உயர் அலை அலையான மலைகளில் தாவர உற்பத்தியாளரும் இயற்கை ஆர்வலருமான அங்கசு அட்டன் இதை முதன்முதலில் சேகரித்தார். முதலில் ஒரு குறுகிய மூக்கு பழந்தின்னி வௌவால் (*சினோப்டெரசு*) என்று தவறாக அடையாளம் காணப்பட்டது. ஆனால் கிட்டி தொங்லாங்யா என்பவர் புதிய சிற்றினமாக இதனை விவரித்தார். பின்னர் 1972-ல் இந்திய பறவையியலாளர் சலீம் அலி அவர்களின் நினைவாகப் பெயர்மாற்றம் செய்யப்பட்டது.
# சலீம் அலியின் பழந்தின்னி வௌவால்

## விளக்கம்

நடுத்தர அளவு நீளமும் வெளிப்புற வால் இல்லாமலும் காணப்படுகிறது. முட்டை வடிவ காதுகள் வட்டமான காது முனைகளுடன், பழுப்பு நிற மயிர்களால் மூடப்பட்ட தலையுடையது. அடிப்பகுதி வெளிர் சாம்பல்-பழுப்பு நிறத்திலும் முடிகளற்ற பழுப்பு நிற இறக்கை சவ்வும் (பெட்டாஜியம்) கொண்டது. இது பதினைந்து அண்ண முகடுகளைக் கொண்டுள்ளது. நீண்ட குறுகிய ராடுட்ரமும், அண்ணம் மிக நீண்டது குறிப்பாக பிந்தைய பல் பகுதியில் காணப்படும். கண்விழியினைச் சுற்றிய போரமினா இல்லை. வெட்டுப் பற்கள் 1 இணை உள்ளன. முதல் முன் கடவாய் பற்கள் மிகச் சிறியவை. இவற்றின் மேற்பகுதியில் உள்ள கீறல்கள் வெட்டுப் பற்களைவிடச் நீளமானது. இதன் உடல் நீளம் 10 செ.மீ. ஆகும். பின் கால் 0.8–1.5&nbsp;செ.மீ, முன்கை 6.6&nbsp;செ.மீ. நீளமுடையது  
இந்த வௌவால்கள் *எலியோகார்பசு ஒப்லாங்கசு* *(ருத்திராட்சம்* அல்லது மணி மரம்) மற்றும் அத்தி வகைகளான *பைக்கசு குளுமேரேட்டா* (கொத்து அத்தி), *பைக்கசு மாக்ரோகார்பா* (இந்திய லாரெல் அத்தி) மற்றும் *பைக்கசு பெடோமி* ஆகியவற்றின் புதிய பழங்களைச் சாப்பிடுவது கவனிக்கப்பட்டது.
# சலீம் அலியின் பழந்தின்னி வௌவால்

## பரவல்

சலீம் அலி பழந்தின்னிவௌவால் மேற்குத் தொடர்ச்சி மலையில் உள்ள, ஆனைமலை மலைத்தொடரில் 750 மீட்டர் உயரத்தில் சேகரிக்கப்பட்டது.  
2002ஆம் ஆண்டில் இந்திய அரசாங்கம் *வூரோட்டனின்* தனித்த-வால் வௌவால் (*ஓட்டோமொப்சு வூரோடோனி*) மற்றும் சலீம் அலியின் பழந்தின்னிவௌவால் (*லேட்டிடென்சு சலிமலீ*) ஆகியவற்றை வனவிலங்கு பாதுகாப்புச் சட்டத்தின் அட்டவணை I-ல் *சேர்த்தது.* இதன் மூலம் இந்த இரண்டு உயிரினங்களும் மிக உயர்ந்த பாதுகாப்பு பெறுகிறது. இந்தியாவில் உள்ள மற்ற 112 வகை வௌவால்கள் பாதிக்கப்படவில்லை.
# சலீம் அலியின் பழந்தின்னி வௌவால்

## பாதுகாப்பு

சலீம் அலியின் பழந்தின்னிவௌவால் 1996-ல் மிக அருகிய இனமாக பட்டியலிடப்பட்டது. மேலும் இது 2004 முதல் அருகிய இனமாக கருதப்படுகிறது. இந்த பெயருக்கான அளவுகோல்களை இது பூர்த்தி செய்கிறது, ஏனெனில் இவை 1000க்கும் குறைந்த எண்ணிக்கையிலே காணப்படுகிறது. கூடுதலாக. வேட்டையாடுதல், வாழிட குகைகளின் இழப்பு, காடழிப்பு காரணமாக 2032ஆம் ஆண்டில் இதன் எண்ணிக்கை மேலும் 20% சுருங்கக்கூடும் என்று எதிர்பார்க்கப்படுகிறது.
# ஒற்றன்

***ஒற்றன்*** (*Ottran*) என்பது 2003 ஆம் ஆண்டு வெளியான இந்திய தமிழ் உளவுப்புனைவு திரைப்படமாகும். இப்படத்தில் அர்ஜுன், சிம்ரன், மனோரமா, வடிவேலு, தேஜாஸ்ரீ, சரத் பாபு ஆகியோர் நடித்தனர். இளங்கண்ணன் இயக்கிய இப்படத்திற்கு பிரவீண் மணி இசையமைத்துள்ளார். இப்படம் தெலுங்கில் *கூடாச்சாரி நம்பர் 1* என்ற பெயரில் வெளியிடப்பட்டது.
# ஒற்றன்

## கதை

கார்த்திக் ( அர்ஜுன் ) ஒரு ரா உள்ளவாளி, அவர் நாட்டை சீர்குலைக்க விரும்பும் ஒரு தேச விரோத குழுவின் பாதையில் குறுக்கிடுகிறார். புதுதில்லியில் தனது தாயுடன் ( மனோரமா ) ஒரு அரண்மனை வீட்டில் வசித்து வருகிறார். பாராளுமன்றம், கோயில் போன்றவற்றின் மீது தாக்குதல் நடத்தலின் பின்னணியில் உள்ள பயங்கரவாதியான நாப் அலி சென்னை காவல்துறையின் கட்டுப்பாட்டில் உள்ளார். அலியை நீதிமன்றத்திற்கு அழைத்து வரும் பொறுப்பு காவல்துறையின் ஐ.ஜி ( சரத் பாபு ) அவர்களிடம் உள்ளது. அவருக்கு சுதா ( சிம்ரன் ), ஷியாம் கணேஷ் என்ற பிள்ளைகள் உண்டு.  
இந்நிலையில் அலியின் சகாக்கள் சுதாவை கடத்தி, மூன்று பயங்கரவாதிகளை அவர்களது வீட்டிற்கு அழைத்து வந்து தங்க இடம் கொடுக்க அவரது சகோதரரை அச்சுறுத்துகிறார்கள். எனவே அவர் அவர்களை தனது நண்பர்களாக அறிமுகப்படுத்தி தனது தந்தையின் உத்தியோகபூர்வ பங்களாவில் தங்ஙவைக்க வேண்டிய கட்டாயத்திற்கு ஆளாகிறார்.  
கார்த்திக் சுதாவை பயங்கரவாதியிடமிருந்து காப்பாற்றி, அலியை மீட்டு மாநிலத்தில் வகுப்புக் கலவரத்தை உருவாக்க திட்டமிட்டுள்ள ஐ.எஸ்.ஐ சதியை முறியடிக்க சென்னை வருகிறார். கார்த்திக் அவர்களை எப்படி முறியடிக்கிறார் என்பது படத்தின் எஞ்சிய பகுதியாகும்.
# ஒற்றன்

## நடிகர்கள்

- அர்ஜுன் - உளவாளி கார்த்திக்
- சிம்ரன் - சுதா
- சூர்யா - டவர்
- சரத் பாபு - மானிக்கவேல் (இ.கா.ப)
- வடிவேலு (நடிகர்) - மாடசாமி
- மனோரமா - கார்த்திக்கின் தாய்
- அம்பிகா - சுதாவின் தாய்
- கௌரவ் சோப்ரா - காசி பாபா
- அரி நாயர் - தீவிரவாதி
- ரியாஸ் கான் - பீர் முகமது
- அஜய் ரத்னம் - எஸ்.பி. சரண் (இ.கா.ப)
- பிரமீட் நடராஜன் - குமாரசாமி
- சிட்டி பாபு - திருமணத் தரகர்
- தேஜாஸ்ரீ
- மகாநதி சங்கர்
- அனு மோகன்
- சியாம் கணேஷ்
- சிங்கமுத்து
- ராஜீவ் - காவல் ஆணையர் இராஜசேகர் (இ.கா.ப)
- சத்யபிரகாஷ்
- ஏம்நாத் இராவண்
- தர்மேஷ்
- விமல் ராஜ் - சிறைக் கண்காணிப்பாளர்
- சித்ரா
- விசால்
- சத்திஷ்
- அம்பரிஷ்
- பீர் முகமது
- பேபி ராணி
# ஒற்றன்

## தயாரிப்பு

அர்ஜுன் இயக்கிய *ஏழுசமலை* வெற்றிக்குப் பிறகு, அர்ஜுன்- *சிம்ரான்* இணை *ஒற்றன்* படத்தில் இசைந்து நடித்தனர். இப்படத்தை இயக்குராக அறிமுகமான இளங்கண்ணன் இயக்குநர் ஷங்கரிடம் பயிற்சி பெற்றவராவார். அர்ஜுன் இந்த படத்தில் ஒரு ரகசிய உளவாளியாக நடித்தார், இது அவருக்கு போதுமான சண்டைக் காட்சிகளுக்கு வாய்ப்பு இருந்தது. சென்னையில் நாற்பது நாள் திட்டமிட்ட படப்பிடிப்பு தொடங்கியது.
# ஒற்றன்

## இசை

*ஒற்றனில்* இடம்பெற்ற ஆறு பாடல்களுக்கும் பிரவீண் மணி இசையமைத்தார்.  
- "ஏ தித்திப்பே" – கார்த்திக், சுசித்ரா
- "ஒரு பார்வை" – ஸ்ரீநிவாஸ், சுஜாதா
- "சின்ன வீடா" – மாணிக்க விநாயகம், ஸ்ரீலேகா பார்த்தசாரதி
- "கிச்சு கிச்சு" – சங்கர் மகாதேவன், லாவன்யா
- "உட்டாலங்கடி" – மாணிக்க விநாயகம்
- "என் கனவே" – ஸ்ரீநிவாஸ், சுஜாதா
# வெட்டுப்பல்

**வெட்டுப்பற்கள்** (*Incisors*) (லத்தீன் *இன்சிடெரிலிருந்து*, "வெட்டுவதற்கு") என்பது பெரும்பாலான பாலூட்டிகளில் இருக்கும் முன் பற்கள் ஆகும். இவை மேல் மற்றும் கீழ்த் தாடையில் அமைந்துள்ளன. மனிதர்களுக்கு மொத்தம் எட்டு (ஒவ்வொரு பக்கத்திலும் இரண்டு, மேல் மற்றும் கீழ்) உள்ளன. ஓப்போசமில் 18-ம் நல்லங்கில் எதுவும் இல்லாமல் உள்ளது.
# வெட்டுப்பல்

## அமைப்பு

வயதுவந்த மனிதர்களுக்கு பொதுவாக எட்டு வெட்டும் பற்கள் உள்ளன. நான்கு வகைகள் உள்ளன, வகைக்கு இரண்டு என உள்ளன.  
- மேல்தாடை மத்திய வெட்டுப்பல் (மேல் தாடை, உதடுகளின் மையத்திற்கு மிக அருகில்)
- மேல்தாடை பக்கவாட்டு வெட்டு (மேல் தாடை, மேக்சில்லரி மத்திய வெட்டுக்கு அருகில்)
- கீழ்தாடை மத்திய வெட்டுப்பல் (கீழ் தாடை, உதடுகளின் மையத்திற்கு மிக அருகில்)
- கீழ்தாடை பக்கவாட்டு வெட்டு (கீழ் தாடை, மண்டிபுலர் மத்திய வெட்டுக்கு அருகில்)  
குழந்தைகள் முழுமையாக (முதன்மை பற்கள்) எட்டு வெட்டுப்பற்களைக் கொண்டுள்ளனர். இவை நிரந்தர பற்களைப் போலவே பெயரிடப்பட்டுள்ளன. பல் வளர்ச்சியினைப் பொருத்து பூஜ்ஜியத்திலிருந்து எட்டு வெட்டுப்பற்கள் வரை காணப்படும். பொதுவாக, கீழ் தாடை மதிய வெட்டுப்பல் முதலில் தோன்றும், அதன்பிறகு மேல்தாடை மத்திய வெட்டுப்பற்களும், கீழ்தாடை பக்கவாட்டு வெட்டுப்பற்கள் மற்றும் இறுதியாக மேல்தாடை பக்கவாட்டுகள் தோன்றும். இதன் பின்னர் மீதமுள்ள பாற்பற்கள் தோன்றும்.  
முதல் கடவாய் பற்களைத் தவிர, தோன்றும் வெட்டுப்பற்கள் நிரந்தர பற்கள் ஆகும் இவை பாற்பற்கள் தோன்றும் வரிசையிலே தோன்றுகின்றன.
# வெட்டுப்பல்

## அமைப்பு

### பிற விலங்குகள்

மற்ற விலங்குகளில், வெட்டுப்பற்களின் எண்ணிக்கை இனத்திற்கு இனம் வேறுபடுகிறது. ஓப்போசமில் 18 உள்ளன, அதேசமயம் நல்லங்கில் எதுவும் இல்லை. பூனைகள், நாய்கள், நரிகள், பன்றிகள் மற்றும் குதிரைகளில் பன்னிரண்டு பற்கள் உள்ளன. கொறித்துண்ணிகளில் நான்கு உள்ளன. முயல்கள் மற்றும் லாகோமார்ப்ஸ் (ஒரு காலத்தில் கொறித்துண்ணிகளாகக் கருதப்பட்டன) ஆறு பற்களில்-ஒரு இணை சிறிய பற்களுடன் காணப்படுகிறது. இச்சிறிய பற்கள் "முளை" என்று அழைக்கப்படுகின்றன. இவை முன்புற இணைக்குப் பின்னால் அமைந்துள்ளது. சிவப்பு இறைச்சி போன்ற கடினமான உணவினைக் கடிக்க வெட்டும் பற்கள் பயன்படுத்தப்படுகின்றன.  
கால்நடைகள் (பசுக்கள், காளைகள் போன்றவை) மேல் தாடையில் வெட்டும்பற்கள் எதுவும் இல்லை, ஆனால் மொத்தம் ஆறு பற்கள் கீழ் தாடையில் உள்ளன.
# வெட்டுப்பல்

## செயல்பாடு

பூனைகளில், வெட்டும்பற்கள் சிறியவை; இறைச்சியைக் கடிக்க கோரைப் பற்கள்கள் மற்றும் கார்னசியல்களுடன் இணைந்து செயல்படுகிறது . யானைகளில், மேல் வெட்டுப்பற்கள் வளைந்த தந்தங்களாக மாறியுள்ளன (தந்தமூக்குத் திமிங்கலம் போலல்லாமல், இது நேரான மற்றும் முறுக்கப்பட்ட தந்தமாக உருவாகும்). கொறித்துண்ணிகளின் கீறல்கள் வாழ்நாள் முழுவதும் வளர்கின்றன. மேலும் அவை கடிக்கும்போது உதிர்ந்துவிடுகின்றன. மனிதர்களில், வெட்டும் பற்கள் உணவுத் துண்டுகளை துண்டிக்க உதவுகின்றன, அதே போல் மற்ற உணவுப் பொருட்களை பிடிக்கவும் உதவுகின்றன.
# கொய்லி தேவி

**கொய்லி தேவி மாதேமா** (Koili Devi Mathema) (சி. 1929-2007) நேபாளி இசைத் துறையில் முதல் பெண் பாடலாசிரியராகவும் பாடகராகவும் இசையமைப்பாளராகவும் இருந்தார். அதோடு இவர் 'குயில் பறவை' எனவும் குறிப்பிடப்படுகிறார். இது நேபாளியில் 'கொய்லி' என்ற பெயரின் அர்த்தத்திலிருந்து பெறப்பட்ட தலைப்பாகும். தனது அத்தையின் உதவியுடன், நேபாள மன்னர் சிங் சம்சேர் ஜங் பகதூர் ராணாவின் அரண்மனைக்கு 11 வயதில் உதவியாளராக நுழைந்தார். இவரது மெல்லியக் குரலைக் கேட்டபின் ராணா இவரை கொய்லி என்று குறிப்பிட்டார். அதன் பிறகு இவர் கொய்லி தேவி என்று அறியப்பட்டார். இது இவருக்கு வெற்றிகளையும் புகழையும் அளித்தது. இவர், சிங்க அரண்மனையில்]] பாடுவதையும், நடனமாடுவதையும் வழக்கமாகத் கொண்டிருந்தார். 2007 ஆம் ஆண்டு நாட்டில் ஜனநாயகம் நிறுவப்பட்ட பின்னர், இவர் நேபாள வானொலியில் ஒரு பாடகியானார். இவர் தொழில்முறை பாடகர்களாக மாறிய நேபாள பாடகர்களின் முதல் தலைமுறையைச் சேர்ந்தவர். இவரது பாடல்கள் நாடு முழுவதும் பல திரைப்படங்களிலும், நாடகங்களிலும் பயன்படுத்தப்பட்டுள்ளன.
# கொய்லி தேவி

## தனிப்பட்ட வாழ்க்கை

நேபாள நாட்டின் பாக்மதி மாநிலத்தில் உள்ள மக்வான்பூர் மாவட்டத்தின் சிசாபானி காடியில் நிலம் பாஸ்நெட் மற்றும் இராம்பஹதூர் பாஸ்நெட்டின் மகளாக பிறந்த இவருக்கு இராதா பாஸ்நெட் என முதலில் பெயரிடப்பட்டது. இவரது பெயர் இராதா என்றாலும், சிறுவயதில் 'பன்டாரி' என்று அழைக்கப்பட்டார், காட்மாண்டுவில் மக்கான் பகுதியில் உள்ள ஒரு உள்ளூர் பள்ளியில் சேர இதே பெயரைப் பயன்படுத்தினார். இவருக்கு ஒரு வயது இருக்கும் போது இவரது தாய் இறந்துவிட்டார். ஐந்து வயதில் இவர் தனது அத்தையுடன் (தந்தையின் சகோதரி) காத்மாண்டு சென்றார். அங்கு இவரது அத்தை இவருக்கு இசையைக் கற்றுக் கொடுத்தார்.
# கொய்லி தேவி

## தொழில்முறை வாழ்க்கையும் விருதுகளும்

2007ஆம் ஆண்டு நாட்டில் ஜனநாயகம் நிறுவப்பட்ட பின்னர், நேபாள வானொலியில் ஒரு சுயாதீன பாடகியாக ஆனார். அங்கு இவரது இசை வாழ்க்கைத் தொடங்கியது. 1950இல் பதிவு செய்யப்பட்ட "சான்சர்கோ ஜமேலா லக்தாச்சா க்யோ யோ மேளா" என்பது இவரது முதல் பாடலாகும். நவீன மற்றும் தேசபக்தி பாடல்கள் மற்றும் சேவா மற்றும் சமர்பன் போன்ற இசைத் தொகுப்புகள் உட்பட 4,000க்கும் மேற்பட்ட பாடல்களுக்கு இவர் குரல் கொடுத்துள்ளார்.  
நேபாள வானொலியில் சிறந்த இசைக்கலைஞர் விருது, சுபா ராயாபிசேக் பதக், கோர்கா தக்சின் பாகு வி, சின்னலதா இசை விருது போன்றவை இவருக்கு வழங்கப்பட்டன. "மாதேமா" என்ற தனது பாடல்களுக்காகவும் இவர் நினைவுகூரப்படுகிறார். "ஜாஹி ரா ஜூஹி புல் மாலா கன்சி துவைல் லான்லா" மற்றும் "ஜிந்தகி பாரி நாச்சுத்தீன் காரி சைனோ ஜோதன்லா" போன்ற பிரபலமான பாடல்களை இவர் பாடியுள்ளார்.  
44 ஆண்டுகளாக நேபாள வானொலியில் பணிபுரிந்த இவர், துறை அதிகாரியாக படிப்படியாக பதவி உயர்வு பெற்றார். வானொலி நிலையத்தில் இசை இயக்குநராகவும் பணியாற்றினார். பின்னர், ஓய்வு பெறுவதாக அதிகாரப்பூர்வமாக அறிவித்த இவர், ஆர்மோனியம், கைம்முரசு இணை, தம்புரா போன்ற தனது இசைக்கருவிகளை இந்திரா சங்கீதத் மகாவித்யாலயாவுக்கு வழங்கினார்.
# கொய்லி தேவி

## இறப்பு

கொய்லி தேவி மாதேமா காத்மாண்டுவில் 21 திசம்பர் 2007 அன்று தனது 78 வயதில் இறந்தார்.
# லட்சுமி ராஜரத்தினம்

**லட்சுமி ராஜரத்தினம்** (பிறப்பு: மார்ச் 27 1942, மறைவு: பிப்ரவரி 8, 2021) என்பவர் தமிழ் எழுத்தாளராவார். புதினங்கள், சரித்திரச் சிறுகதைகள், ஆன்மிகச் சொற்பொழிவுகளுக்குப் புகழ்பெற்றவர். இதுவரை 1,500 சிறுகதைகள், 300க்கும் மேற்பட்ட புதினங்கள், நூற்றுக்கும் மேற்பட்ட வானொலி நாடகங்கள், 15 சென்னை தொலைக்காட்சி நாடகங்கள், 3 தொலைக்காட்சி நெடுந்தொடர்கள், 3,500க்கும் மேற்பட்ட ஆன்மிகக் கட்டுரைகளை எழுதியுள்ளார். இசைத் துறையிலும் ஆர்வம் கொண்டு திருவையாறு தியாகராஜ ஆராதனை விழாவில் பாடியுள்ளார்.
# லட்சுமி ராஜரத்தினம்

## குடும்பம்

இவர் திருச்சியில் 1943 ஆண்டு ஆண்டு மார்ச் மூன்றாம் நாள் பிறந்தார். முனைவர் பட்டமும் வாங்கியவர். இதுவரை 2500 சொற்பொழிகள் செய்துள்ளார். திருவையாறு தியாகராஜ ஆராதனை, கோயம்புத்தூர், தஞ்சை என கச்சேரிகள் செய்துள்ளார். இவருக்கு ராஜஸ்யாமளா என்ற ஒரு மகள் உள்ளார். மகளின் நாட்டியத்துடன் இவர் பல முறை பாடியுள்ளார்.
# லட்சுமி ராஜரத்தினம்

## விருதுகள்

1991 இல் எழுத்துக்காகவும், 1993 இல் ஆன்மிகச் சொற்பொழிவுக்காகவும் காஞ்சி சங்கர மடத்தால் கவுரவிக்கப்பட்டார். 1999 இல் 'செந்தமிழ்ச் செல்வி' என்று ஸ்ரீகுக ஸ்ரீ வாரியார் விருதைப் பெற்றார். ஜனவரி 2002 இல் கொழும்பு இந்து மகா சபையில் இவருக்கு 'சொற்சுவை நாயகி' என்ற விருதினைப் பெற்றார். கலைமகள் பத்திரிக்கை இவருக்குச் சிறந்த எழுத்தாளர் விருதை ஜனவரி 2019 இல் கொடுத்தது. இவரின் *இதயக்கோயில்* நாவல் கலைமகள் நாராயணஸ்வாமி ஐயர் பரிசு பெற்றது.
# லட்சுமி ராஜரத்தினம்

## குறிப்பிடத்தக்க நாவல்கள்

- இதயக்கோயில்
- அகலிகை காத்திருந்தாள்
- பாட்டுடைத் தலைவி
- அவள் வருவாளா?
- என்னைக் கொன்றவன் நீ
# நதிக்கரையினிலே

**நதிக்கரையினிலே** (*Nadhi Karaiyinile*) என்பது 2003ஆம் ஆண்டு வெளியான தமிழ் நாடகத் திரைப்படம் ஆகும். பொன்வண்ணன் எழுதி இயக்கிய இப்படமானது. துவக்கத்தில் சர்வதேச திரைப்பட விழாக்களில் **ஜமீலா** என்ற பெயரில் வெளியானது. இப்படத்தில் சுவலட்சுமி, ராசன் பி. தேவ், ராம்ஜி ஆகியோர் முக்கிய வேடங்களில் நடித்தனர். இப்படத்திற்கான இசையை சிற்பி மேற்கொண்டார். பல தாமதங்களுக்குப் பிறகு, 2003 நவம்பரில் படம் நேர்மறையான விமர்சனங்களுடன் வெளியானது.
# நதிக்கரையினிலே

## நடிகர்கள்

- சுவலட்சுமி - ஜமீலா
- ராசன் பி. தேவ் - முகமது கான்
- இராம்ஜி - நசீர்
- கொச்சி ஹனீஃபா
- அஜய் ரத்னம்
- சாந்தி வில்லியம்ஸ்
- ஆர். சி. சக்தி
# நதிக்கரையினிலே

## தயாரிப்பு

பொன்னண்ணன் இரண்டாவதாக இயக்கியது *ஜமீலா* (2003) ஆகும். இப்படத்தில், சுவலட்சுமி, ராசன் பி. தேவ், ராம்ஜி ஆகியோர் நடித்துள்ளனர். கீழ்ப்படிந்து நடக்கூடிய ஒரு பெண்ணின் வாழ்க்கையை அழிக்கும் இரண்டு ஆண்களுக்கு இடையிலான தன்முனைப்பு மோதலை இப்படத்தின் கதையாகும். எழுத்தாளர் சாரா அபூபாக்கரின் புதினத்தால் ஈர்க்கப்பட்ட பொன்வண்ணன். அதன் திரைக்கதை உரிமையை வாங்கினார். படத்திற்கு நிதியைப் பெறுவதற்காக தனது திரைக்கதையை இந்திய தேசிய திரைப்பட வளர்ச்சிக் கழகத்திற்கு சமர்ப்பித்தார். நிறுவனமும் நிதியளிக்க ஒப்புக்கொண்டது. *ஜமீலா* புதுச்சேரியில் பதினேழு நாட்களில் 35 லட்சம் ரூபாய் செலவில் படமாக்கப்பட்டது.
# நதிக்கரையினிலே

## வெளியீடு

இந்தத் திரைப்படம் திரையிடல்களில் நேர்மறையான விமர்சனங்களைப் பெற்றது மேலும் விமர்சகர்களிடையே நல்ல வரவேற்பைப் பெற்றது, இது 2002 ஷாங்காய் சர்வதேச திரைப்பட விழாவில் போட்டி அல்லாத பிரிவில் திரையிட தேர்ந்தெடுக்க தூண்டோகோலாக ஆனது. 2001 ஆம் ஆண்டில் திரைப்படம் தணிக்கை செய்யப்பட்டது. இது ஒரு "முஸ்லீம் படம்" என்று வகைப்படுத்தப்படுவதை படத்தின் விநியோகத்தர் விஸ்வாஸ் சுந்தர் விரும்பாததால், படத்தின் பெயரை *நதிக் கரையினிலே* என்று மாற்றி 2003 நவம்பரில் இந்தியா முழுவதும் திரையரங்குகளில் வெளியிடப்பட்டது. இந்த படம் திரையரங்குகளில் சிறப்பான வரவேற்பைப் பெறவில்லை. என்றாலும் தமிழக அரசு திரைப்பட விருதுகள் மூன்றை இது பெண்களை சிறப்பாக சித்தரிக்கும் திரைப்படத்திற்கான விருதைப் பெற்றது. திரைப்படத் துறையை விட்டு விலகுவதற்கு முன்பு சுவலட்சுமி பணிபுரிந்த கடைசி திரைப்படம் இதுவாகும்.
# அம்பிகரா சௌடையா

**நிஜசாரனா ஸ்ரீ அம்பிகரா சௌடையா** (Nijasharana Shri Ambigara Chowdaiya) ஒரு இந்தியத் துறவியும், கவிஞரும் ஆவார். இவர் 12 ஆம் நூற்றாண்டில் வாழ்ந்த சமூக விமர்சகரும் ஆவார். அவர் ஒரு பயணப் படகோட்டியாக இருந்தவர் ஆவார். அவர் கல்யாண் சென்று, அங்குள்ள வீரசைவ இயக்கத்தில் சேர்ந்து லிங்காயதத்தை பின்பற்றினார். பசவரின் தாக்கத்தால் தனது முதிர்ச்சி பெறாத எழுத்துகளில் உயர் சாதிய அமைப்பை அதிகம் விமர்சித்தார். வசன சாகித்திய இயக்கத்தில் கே. ஏ. பனிக்கர் இவரை கவிஞர்களில் கோபக்கரார் என்று வர்ணித்துள்ளார். தனது 274 ஊக்கமளிக்கும் பிரவாச்சன்களின் காரணமாக ஒரு துறவியாக மதிக்கப்படுபவர், பெண்களை துன்புறுத்தியவர்களுக்கும், அவர் மதக் கலைஞர்களாகக் கருதப்படுபவர்களுக்கும் சவால் விடுத்தார். எண்ணங்கள், வார்த்தைகள் மற்றும் செயல்களில் தூய்மையான ஒருவரின் இதயத்தில் கடவுள் நிச்சயமாக வாழ்கிறார் என்று அவர் கற்பித்தார்.  
கர்நாடகாவின் புறநகர்ப்பகுதியான பசவகல்யாண் பகுதியில் ஒரு குகைக்கு சௌடையாவின் பெயரிடப்பட்டது. கர்நாடகாவின் கன்னடம் மற்றும் கலாச்சாரத் துறை ஆண்டுதோறும் அவரது பிறந்த நாள் ஜெயந்தியின் கொண்டாட்டங்களுக்கு உதவுகிறது.
# ஆயுதம் (2005 திரைப்படம்)

***ஆயுதம்*** (*Aayudham*) என்பது 2005 ஆம் ஆண்டு வெளியான இந்திய தமிழ் அதிரடித் திரைப்படம் ஆகும். முருகேஸ் இயக்கிய. இப்படத்தில் பிரசாந்த், சினேகா ஆகியோர் முக்கிய வேடங்களில் நடித்தனர். வடிவேலு, சுப்பாராஜூ, ராஜேஷ், ஜனகராஜ் ஆகியோர் துணை வேடங்களில் நடித்தனர். படத்திற்கு தினா இசையமைத்தார். திரைப்பட விமர்சகர்களிடமிருந்து சராசரி விமர்சனங்களுடன் 14 சனவரி 2005 இல் படம் வெளியானது.
# ஆயுதம் (2005 திரைப்படம்)

## கதை

சிவா ( பிரசாந்த் ) சென்னையில் உள்ள ஒரு மருத்துவக் கல்லூரியில் பயில சேர்க்கப்படுகிறான். அவனது தந்தை ( ராஜேஷ் ), ஒரு காவலர். சென்னைக்கு இடமாறுதல் செய்யப்படுகிறார். இது அவர் தனது மகன் மீது ஒரு கண் வைத்திருக்க வசதியாக உள்ளது. சிவா விரைவில் தனது கல்லூரித் தோழியான மகாலட்சுமி ( சினேகா ) மீது காதலை வளர்த்துக் கொள்கிறான். இருப்பினும், மகாவின் பணிப்பெண்ணின் மகனான நாகா ( சுப்பாராஜூ ) மகாவை தனக்கு சொந்தமாக்கிக்கொள்வதில் வெறி கொண்டவனாக இருக்கிறான். இதன் பிறகு என்ன நடந்தது என்பதே படத்தின் பின்பகுதி கதையாகும்
# ஆயுதம் (2005 திரைப்படம்)

## நடிகர்கள்

- பிரசாந்த் சிவாவாக
- சினேகா மகாலட்சுமி
- வடிவேலு (நடிகர்) தங்கப்பாண்டி
- சுப்பாராஜூ நாகா
- ராஜேஷ் சிவாவின் தந்தையாக
- சனகராஜ் நாகாவின் மாமாவாக
- மன்சூர் அலி கான்
- மனோபாலா
- சந்தான பாரதி
- கலைராணி (நடிகை)
- ராம்ஜி காவலராக
- தலைவாசல் விஜய்
- அஜய் ரத்னம்
- சிங்கமுத்து
- போண்டா மணி
- பெசன்ட் ரவி
# ஆயுதம் (2005 திரைப்படம்)

## தயாரிப்பு

இந்த படத்தை இயக்கிய முருகேஷ், இதற்கு முன்பு *இன்று முதல்* (2003) என்ற படத்தை இயக்கியிருந்தார். படத்தில் முன்னணி பெண் கதாபாத்திரத்தில் நடிக்க சினேகா தேர்ந்தெடுக்கப்பட்டார். மே 2004 இல் படத்தின் வேலைகளைத் தொடங்கினார். படத்தின் பெரும்பகுதி சென்னை அருகே நந்தம்பாக்கத்தில் உள்ள சென்னை வர்த்தக மையத்தில் படமாக்கப்பட்டது, சில பாடல்கள் லண்டனில் படமாக்கப்பட்டன. படத்தின் முதல் கட்டப் படப்பிடிப்பு சென்னையில் தொடங்கியது, அங்கு ஏ.வி.எம் படப்பிடிப்புத் தளத்தில் ரூ .40 லட்சம் செலவில் அமைக்கபட்ட ஒரு கட்டமைப்பில் ஒரு நடனத்திற்கான காட்சிகள் படமாக்கப்பட்டன. அதில் பிரசாந்த்துடன், ஐம்பது நடனக் கலைஞர்கள் கலந்துகொண்டனர். இரண்டாவது கட்டப் படப்பிடிப்பானது நாற்பது நாட்கள் மதுரை, தூத்துக்குடி, திருநெல்வேலி, கன்னியாகுமரி, நாகர்கோயில் ஆகிய இடங்களில் நடைபெற்றது. நடன நடன இயக்குநர் தினேஷ் இரண்டு நடங்களுக்கு நடன அசைவுகளை அமைத்தார். அதில் பிரசாந்த் மற்றும் மும்பையின் மினால் ஆகியோர் ஆடினர். மற்றொரு பாடலுக்கு அவர் மும்பை உருமாதிரிக் கலைஞரான ரஸ்னாவுடன் நடனமாடினார். டிரபல்கர் சதுக்கத்தில் நடந்த ஒரு பாடல் படப்பிடிப்பின் போது பாம்பே ட்ரீம்ஸ் என்ற இசைக்கலைஞர்கள் ஐம்பதுபேர் இடம்பெற்றனர்.
# ஆயுதம் (2005 திரைப்படம்)

## வெளியீடு

இந்த படம் 2005 சனவரியில் மற்ற மூன்று தமிழ் படங்களுக்கு போட்டியாக வெளியானது. இது கலவையான விமர்சனங்களைப் பெற்றது. தி இந்து
# ஆயுதம் (2005 திரைப்படம்)

## இசை

திரைப்படதின் பின்னணி இசை, பாடல் இசை ஆகியவற்றை திரைப்பட இசையமைப்பாளர் தினா மேற்கொண்டார். படத்தின் இசைப்பதிவு 17 திசம்பர் 2004 இல் வெளியிடப்பட்டது. மேலும் இது நேர்மறையான எதிர்வினையைப் பெற்றது, ஒரு விமர்சகர் பாடல்களை "சுவாரஸ்யமானது" என்று குறிப்பிட்டார்.
| 1 | "ஆலகால விஷம்" | ஹரிணி | விவேகா |
| --- | --- | --- | --- |
| 2 | "ஹார்மோன் சுறக்குது" | கே. கே., ஹரிணி | பி.விஜய் |
| 3 | "கூட்டான் சோறு" | அனுராதா ஸ்ரீராம், தினா |  |
| 4 | "நான் ஒரு மாதிரி" | பிபி மணி, சிறீமதுமிதா | சினேகன் |
| 5 | "சரக்கு சரக்கு" | கார்த்திக், ஸ்ரீலேகா பார்த்தசாரதி | } |
# நச்சல் உறுப்பு

**நச்சல் உறுப்பு** (*Nuchal Organ*) என்பது வளையப் புழுக்களின் புரோஸ்டோமியத்தின் பின்புறம் காணப்படும் குற்றிலையுடன் கூடி குழி அல்லது வரிப்பள்ளமாகும்.  
வளையப் புழுக்களில் ஒரே ஒரு நச்சல் உறுப்பு மட்டுமே காணப்படின், இதன் அமைவிட அடிப்படையில் ஒரு இணை உறுப்புகளாகத் தோன்றக்கூடும்.  
நச்சல் உறுப்பு ஒளியினை உணரும் உறுப்பாகவும், உணவினைக் கண்டறிதலுடன் இனச்சேர்க்கையிலும் பங்காற்றுகிறது.
# கோவா, தாமன் மற்றும் தியூ

**கோவா, தமன் மற்றும் தியூ** (*Goa, Daman and Diu*) ஆகியவை திசம்பர் 19, 1961 முதல் மே 30, 1987 வரை இந்தியாவின் ஒரு ஒன்றியப் பகுதியாக இருந்தன.  
இந்த ஒன்றியப் பகுதியானது, தற்போதைய கோவா மாநிலத்தையும், குஜராத் கடற்கரையில் உள்ள தாமன் மற்றும் தியூவின் இரண்டு சிறிய கடலோர பகுதிகளையும் உள்ளடக்கியது. தாத்ரா மற்றும் நகர் ஹவேலியுடன் இந்த ஒன்றியப் பகுதி, போர்த்துகீசிய இந்தியாவை உள்ளடக்கியது. 1961இல் கோவா படையெடுப்புக்கு பின்னர், இந்த பகுதி இந்தியாவில் இணைக்கப்பட்டது.
# கோவா, தாமன் மற்றும் தியூ

## மாவட்டங்கள்

இந்த ஒன்றியப் பகுதியில் கோவா, தமன் மற்றும் தியூ ஆகிய மூன்று மாவட்டங்கள் இருந்தது. 1987 ஆம் ஆண்டில் கோவாவுக்கு மாநில அந்தஸ்து வழங்கப்பட்டது, மேலும் தாமன் மற்றும் தியூ ஒரு தனி ஒன்றியப் பகுதியாக மாற்றப்பட்டது.
# நீயே நிஜம்

**நீயே நிஜம்** (*Neeye Nijam*) என்பது 2005 ஆண்டு வெளியான இந்திய தமிழ் காதல் நாடகத் திரைப்படம் ஆகும். இந்திரன் இயக்கிய இப்படத்தில் புதுமுகம் ஷான் விஜய், சுமேஷ் , தேஜாஸ்ரீ ஆகியோர் முக்கிய வேடங்களில் நடித்துள்ளனர். அஜய் ரத்னம், டெல்லி கணேஷ், எஸ். செல்வம், எம். எஸ். பாஸ்கர், மாறன், மஞ்சரி, கௌசல்யா செந்தமரை, பாரதி ஆகியோர் துணை வேடங்களில் நடித்துள்ளனர். பி. ஜி. சாதசிவன் மற்றும் வி. உதயகுமார் ஆகியோர் தயாரித்த இப்படத்துக்கு ஜான் பீட்டர் இசை அமைத்துள்ளார். இந்த படம் 2004 நவம்பர் இறுதியில் வெளியிட திட்டமிடப்பட்டது. ஆனால் 27 மே 2005 அன்று வெளியிடப்பட்டது.
# நீயே நிஜம்

## நடிகர்கள்

- ஷான் விஜய் சந்துருவாக
- சுமேஷ் ஆனந்தாக
- தேஜாஸ்ரீ பிரியாவாக
- அஜய் ரத்னம் காவல் ஆய்வாளராக
- டெல்லி கணேஷ் பிரியாவின் தாத்தாவாக
- எஸ். செல்வம் சந்துருவின் தந்தையாக
- எம். எசு. பாசுகர் காவல்காரனாக
- மாறன் சந்துருவின் நண்பன் சக்திவேலாக
- மஞ்சரி சந்தியாவாக
- கௌசல்யா செந்தாமரை பிரியாவின் பாட்டியாக
- பாரதி சந்துருவின் தாய் சுகுனாவாக
- சங்கீதா பாலன
- சின்ராசு
- தெனாலி
- கிளி இராமச்சந்திரன்
- சுரிச்சன்
- பதமனி
- ரிதா சூரானாவாக
- ராஜிகா குஷ்பூவாக
- ரூபன் ஜார்ஜ்
# நீயே நிஜம்

## தயாரிப்பு

சோலை குயில் (1989), *மலைச் சாரல்* (1991), *காதலே நிம்மதி* (1998) போன்ற படங்களை இயக்கியவர் இந்திரன். இவர் *பி. ஜி. சாதசிவன்,* வி. உதயகுமார் ஆகியோரின் தயாரிப்பில் இமாலயன் இண்டர்னேசனல் என்ற பதாகையின் கீழ் தயாரிக்கபட்ட *என் கண்ணில் ஏன் விழுந்தாய்* படத்தின் வழியாக மீண்டும் திரைப்படங்களை இயக்கத் துவங்கினார். புது முகங்களான ஷான் விஜய், சுமேஷ் ஆகியோருடன் இப்படத்தில் நாயகியாக தேஜாஸ்ரீ நடித்தார். "டேஞ்சரஸ்" மற்றும் "நீயே நிஜம்" ஆகிய பாடல்கள் கொழும்பில் படமாக்கப்பட்டன. பிற படப்பிடிப்புகளானது உதகமண்டலம், கோத்தகிரியில் நடந்தன. படத்திற்கான இசையை அறிமுக இசையமைப்பாளர் ஜான் பீட்டர் இசையமைக்க, நிர்மல் ராஜா ஓளிப்பதிவு செய்தார். பின்னர் படத்தின் பெயரானது *என் கண்ணில் ஏன் விழுந்தாய்* என்பதிற்கு பதில் *நீயே நிஜம்* என்று மாற்றப்பட்டது.
# நீயே நிஜம்

## இசை

திரைப்பட பின்னணி இசை, பாடல் இசை ஆகியவற்றை இசையமைப்பாளர் ஜான் பீட்டர் அமைத்தார். இந்த இசைப்பதிவில் முத்து விஜயன், காதல்மதி, சண்முகசீலான், ஜோதிபாசு ஆகியோரால் எழுதப்பட்ட ஆறு பாடல்கள் உள்ளன.
| 1 | "நீயே நிஜம்" | பல்ராம் | 4:58 |
| --- | --- | --- | --- |
| 2 | "டேஞ்சரஸ்" | பாப் ஷாலினி | 4:30 |
| 3 | "நான் தேடிய" | அனுபமா, பிரியா | 5:08 |
| 4 | "என் உயிரில்" | கார்த்திக், பிரியா | 5:48 |
| 5 | "ராஜாதி ராஜா" | சுனிதா | 5:19 |
| 6 | "பெண்ணல்ல தேவதை" | ஹரிஷ் ராகவேந்திரா | 6:03 |
# சித்ரால் மாவட்டம்

**சித்ரால் மாவட்டம்** (**Chitral District** பாகிஸ்தான் நாட்டின் வடமேற்கில் அமைந்த கைபர் பக்துன்வா மாகாணத்தில் அமைந்துள்ளது. இதன் நிர்வாகத் தலைமையிட நகரம் சித்ரால் ஆகும். இம்மாவட்டம் 14,850 சதுர கிலோ மீட்டர் பரப்பளவு கொண்டது. இம்மாவட்டத்தில் பேசப்படும் முக்கிய மொழிகள்உருது, பஷ்தூ மொழி,கோவார் மற்றும் கலாஷ் மொழிகள் ஆகும். 2017 பாகிஸ்தான் மக்கட்தொகை கணக்கெடுப்பின் படி, இம்மாவட்டத்தின் மொத்த மக்கள்தொகை 4,47,362 ஆகும்.
# சித்ரால் மாவட்டம்

## மாவட்ட எல்லைகள்

சித்ரால் மாவட்டத்தின் கிழக்கில் கில்ஜித்-பல்டிஸ்தான் பகுதியும், வடக்கு மற்றும் மேற்கில் ஆப்கானிஸ்தானின் குனர் மாகாணம், படாக்சான் மாகாணம் மற்றும் நூரிஸ்தான் மாகாணமும், தெற்கில் கைபர் பக்துன்வா மாகாணத்தின் சுவாத் மாவட்டம் மற்றும் மேல் தீர் மாவட்டமும் எல்லைகளாக உள்ளது.
# சித்ரால் மாவட்டம்

## மாவட்டப் பிரிவினை

நிர்வாக வசதிக்காக இம்மாவட்டம், 2018-இல் மேல் சித்ரால் மாவட்டம் மற்றும் கீழ் சித்ரால் மாவட்டம் என இரண்டாகப் பிரிக்கப்பட்டது.
# சித்ரால் மாவட்டம்

## வரலாறு

சித்ரால் நகரத்தில் கிமு கி மு 1600 முதல் கி மு 500 முடிய காந்தார கல்லறை பண்பாடு நிலவியது. மேலும் சிந்துவெளி நாகரிகம் முதல் பாரசீக ஆட்சி காலங்களில் சித்ரால் நகரம் முக்கிய இடம் வகித்தது.  
மகாபாரதம் இதிகாசத்தில் கூறப்படும் தராதரர்கள் இப்பகுதியில் வாழ்ந்த மக்கள் ஆவார். சித்ரால் நகரம் காம்போஜ நாட்டின் முக்கியப் பகுதியாக இருந்தது என இந்துப் புராணங்கள் மற்றும் இதிகாசங்களில் கூறப்பட்டுள்ளது.  
கிமு 550 முதல் கிமு 330 முடிய சித்ரால் பகுதி, பாரசீக அகாமனிசியப் பேரரசின் தூர-கிழக்குப் பகுதியாக இருந்தது.
சித்ராலி மொழி மற்றும் பண்பாடு பாரசீக அவெஸ்தான் மொழி மற்றும் சமஸ்கிருத மொழிகளில் அதிக தாக்கம் கொண்டிருந்தது. கிபி 3ஆம் நூற்றாண்டில் கனிஷ்கர் சித்ரால் பகுதியை குசானப் பேரரசில் இணைத்தார். கனிஷ்கரின் ஆட்சியில் சித்ரால் பகுதியில் பல பௌத்த விகாரைகள், தூபிகள் நிறுவப்பட்டது.  
இப்பகுதியில் உள்ள பாறைக் கல்வெட்டுக் குறிப்புகளின் படி, சித்ரால் பகுதியானது கிபி 850 முதல் கிபி 1026 முடிய இந்து ஷாகி வம்சத்தின் 4வது மன்னர் ஆட்சியில் இருந்துள்ளது.  
கிபி 1571 முதல் 1947 முடிய சித்ரால் கட்டூர் வம்சத்தின் மன்னராட்சியில் இருந்தது. 1947-முதல் சித்ரால் நகரம், பாகிஸ்தான் நாட்டின் சித்ரால் மாவட்டத்தின் தலைமையிடமாக உள்ளது.  
இம்மாவட்டம் கிபி 1895 வரை 1896 முதல் மன்னராட்சிப் பகுதியாக இருந்தது. பின்னர் பிரித்தானிய இந்தியாவிற்குட்பட்ட, சுதேசி சமஸ்தானமாக இருந்தது. ஆகஸ்டு 1947-இல் பாகிஸ்தான் நாடு உருவான போது பாகிஸ்தானுடன் இணைக்கப்பட்டது.
# சித்ரால் மாவட்டம்

## நிர்வாகம்

இம்மாவட்டம் சித்ரால் வருவாய் வட்டம் மற்றும் மாஸ்து வருவாய் வட்டம் என 2 வருவாய் வட்டங்களாகவும், 24 ஒன்றியக் குழுக்களாகவும் பிரிக்கப்பட்டுள்ளது.
# சித்ரால் மாவட்டம்

## சுற்றுலா

- சித்ரால் தேசிய பூங்கா
- சித்ரால் அருங்காட்சியகம்
# சித்ரால் மாவட்டம்

## இதனையும் காண்க

- கீழ் சித்ரால் மாவட்டம்
- மேல் சித்ரால் மாவட்டம்
# சித்ரால் மாவட்டம்

## கைபர் பக்துன்வா மாகாணத்தின் மாவட்டங்கள்

- சுவாத் மாவட்டம்
- கரக் மாவட்டம்
- கைபர் மாவட்டம்
- கோஹிஸ்தான் மாவட்டம்
- பன்னு மாவட்டம்
# தாரா தேவி (பாடகர்)

**தாரா தேவி** (Tara Devi ) 15 சனவரி 1945 - 23 சனவரி 2006) ஒரு நேபாள பாடகராவார். இவர் "நேபாளத்தின் நைட்டிங்கேல்" என்றழைக்கப்படுகிறார். இவர் தனது வாழ்நாளில் 4,000 பாடல்களை பதிவு செய்துள்ளார். இவரது இசையின் பெரும்பகுதி தேசபக்தி மற்றும் அன்பின் கருப்பொருள்களைச் சுற்றி வந்தது.
# தாரா தேவி (பாடகர்)

## ஆரம்ப கால வாழ்க்கை

இவர் நேபாளத்தின் காத்மாண்டுவில் இந்திரா சோக் என்ற பகுதியில்1945 இல் பிறந்தார். இவர் ஏழு வயதில் பாட ஆரம்பித்தார். "சங்கூரி வாரி நிஹோ தியோ தாரா பானி" என்பது இவரது பிரபலமான பாடல்களில் ஒன்றாகும்.  
தாரா தேவி 1945 இல் காத்மாண்டுவில் கிருஷ்ண பகதூர் என்பவருக்கும், இராதா தேவிக்கு தோல் குமாரி கார்கி என்ற பெயரில் பிறந்தார். இவருக்கு 5 வயதாக இருந்தபோது, நேபாள வானொலிக்குச் சென்று பாடும் வாய்ப்பு கிடைத்தது. இவர் தனது பாடலால் அனைவரையும் மிகவும் ஈர்த்தார். வானொலியில் குழந்தைகள் நிகழ்ச்சிகளுக்காக பாடுவதில் இவர் முதன்மையாக ஈடுபட்டார். இவர், படிப்போடு சேர்ந்து தனது இசை வாழ்க்கையையும் தொடர முடிந்தது. இவர் இசையில் இளங்கலை முடித்தார்.  
தனது தொழில் வாழ்க்கையின் தொடக்கத்தில், இவர் நேபாள வானொலியில் பாடியதற்க்காக ரூ.5 ஊதியமாக பெற்றார். இது இறுதியில் ரூ. 100 க்கு வந்தது. இவர் தனது பாடும் வாழ்க்கையில் மிகவும் திருப்தி அடைந்தார். மேலும், நேபாள வானொலியில் ஒரு கரிதாராக நியமிக்கப்பட்டார். பின்னர் நேபாள வானொலிக்கான 30 ஆண்டுகால உறுதிப்பாட்டின் போது செயலாளராக பதவி உயர்வு பெற்றார்.  
தாரா தேவி "நேபாளத்தின் நைட்டிங்கேல்" என்று பிரபலமாக அழைக்கப்படுகிறார். பிரார்த்தனை பாடல்கள் முதல் நேபாளி நாட்டுப்புற பாடல்கள் வரை பரவலான வகைகளின் பாடல்களை இவர் பதிவு செய்துள்ளார். அவற்றில் பெரும்பாலானவை நேபாளத்தில் பாரம்பரிய பாடல்களாக கருதப்படுகின்றன. நேபாளத்தில் கிட்டத்தட்ட ஒவ்வொரு பெண் பாடகியும் இவரால் ஏதோ ஒரு வகையில் பெரிதும் ஈர்க்கப்படுகிறார். இவரது பிரபலமான பாடல்களில் சில; 'உக்காலி ஓராலி ஹரு மா', 'பூல் கோ துங்கா', 'நிர்தோஷ் மேரோ பச்சயோ.